Diari Oficial de la Generalitat Valenciana


Sumari del DOGV 6376, del 14-10-2010 (2010/10981)

RESOLUCIÓ de 5 d'octubre de 2010, de la direcció general d'Ordenació i Centres Docents, per la qual es resolen les ajudes per a la construcció, l'ampliació i l'equipament d'escoles infantils de primer cicle d'Educació Infantil, que suposen la creació de noves places escolars públiques, convocatòria 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6376

Data del DOGV
:   14-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10252


Data del document
:   05-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'octubre de 2010, de la direcció general d'Ordenació i Centres Docents, per la qual es resolen les ajudes per a la construcció, l'ampliació i l'equipament d'escoles infantils de primer cicle d'Educació Infantil, que suposen la creació de noves places escolars públiques, convocatòria 2010. [2010/10504]
Per l'Orde de 3 de maig de 2010, de la Conselleria d'Educació, es va efectuar la convocatòria per a la construcció, l'ampliació i l'equipament d'escoles infantils de primer cicle d'Educació Infantil, que suposen la creació de noves places escolars públiques (DOCV núm. 6265, de 12 de maig de 2010), en compliment del conveni firmat amb el Ministeri d'Educació de data 28 de desembre de 2009.
Reunida la Comissió de Valoració, creada en la base sèptima de la citada orde de convocatòria, el dia 21 de setembre, ha examinat les sol·licituds d'ajudes presentades, així com la documentació que s'indica com a preceptiva en la base quinta de l'annex I de la citada orde.
La Comissió de Valoració ha acordat incloure subvencions per a equipament d'escoles infantils que suposen ampliació de l'oferta de places escolars públiques per a alumnes de primer cicle d'Educació Infantil, que és l'objectiu fonamental de les esmentades subvencions, i que, en cap cas es, perjudica tercers amb la concessió de les dites subvencions, de conformitat amb la base primera de l'orde de convocatòria.
Vista la proposta de concessió i denegació de les ajudes realitzada per la comissió de valoració creada a este efecte, en compliment del que preceptua la base sèptima de la citada orde de convocatòria, i l'informe de conformitat del Servici de Títols, Beques i Ajudes a l'Estudi, com a òrgan instructor del procediment.
D'acord amb la disposició final primera que autoritza les direccions generals de Règim Econòmic i d'Ordenació i Centres Docents perquè en l'àmbit de la seua competència adopten les mesures necessàries per al desplegament i aplicació d'esta orde.
De conformitat amb la disposició final segona i la base novena de l'annex I de l'orde de convocatòria, el director general d'Ordenació i Centres Docents, per delegació del conseller, resol:
Primer
Aprovar la concessió de subvencions a les corporacions locals, que figuren en l'annex I amb la quantitat que s'indica.
Segon
Denegar les sol·licituds de subvenció a les entitats incloses en l'annex II, pels motius que s'hi indiquen.
Tercer
El pagament de les ajudes quedarà condicionat al compliment de les obligacions i a la justificació del gasto realitzat.
La justificació s'efectuarà contra certificació de l'obra corresponents als anys 2010 i 2011, subscrita per un tècnic competent i acceptada per la corporació local, d'acord amb el que establix l'article 47 bis 1.d) del Text Refós de la Llei d'Hisenda Pública de la Generalitat, segons preveuen les bases deu i onze de l'orde de convocatòria.
La subvenció per a l'equipament haurà de ser justificada amb les factures corresponents a l'any 2010 i el 2011, degudament omplides i amb la conformitat de la corporació local.
En el cas que no es presente la justificació en el termini indicat, el beneficiari perdrà el dret a rebre la subvenció, en compliment del que disposa la base dotze de l'orde de convocatòria.
Quart
El pagament de les subvencions es realitzarà a càrrec al pressupost 2010, aplicació pressupostària 53.38.21.283.31.2, crèdits finalistes de la línia de subvenció T7434, ajudes per a infraestructures de primer cicle Educació Infantil (0-3) i respecte al 2011 quedarà condicionada a l'existència i incorporació dels crèdits finalistes.
La present resolució produirà efectes l'endemà de la publicació en el Diari Oficial de la Comunitat Valenciana. Així mateix, també es podrà consultar en la pàgina web: .
Contra la present resolució, que posa fi a la via administrativa, les corporacions locals podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació. Tot això, de conformitat amb el que establixen els articles 10, 14 i 46 de la Llei Reguladora de la Jurisdicció Contenciosa Administrativa.
Així mateix, podran interposar el recurs potestatiu de reposició davant el conseller d'Educació, en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 5 d'octubre de 2010.- El director general d'Ordenació i Centres Docents: Rafael Carbonell Peris.